รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ มั่นใจการจัดสรรน้ำฤดูแล้งปี 2565/66 เป็นไปตามแผนที่วางไว้ พร้อมกำหนดแผนบริหารจัดการน้ำฤดูฝนปี 2566 ควบคู่การรับมือปรากฏการณ์ เอลนีโญ (El Nino)  ย้ำประชาสัมพันธ์
วันพฤหัสบดีที่ 18 พฤษภาคม 2566
18/05/2566
โฆษกรัฐบาลเผย นายกฯ มั่นใจการจัดสรรน้ําฤดูแล้งปี 2565/66 เป็นไปตามแผนที่วางไว้ พร้อมกําหนดแผนบริหารจัดการน้ําฤดูฝนปี 2566 ควบคู่การรับมือปรากฏการณ์ เอลนีโญ (El Nino)  ย้ําประชาสัมพันธ์
โฆษกรัฐบาลเผย นายกฯ มั่นใจการจัดสรรน้ําฤดูแล้งปี 2565/66 เป็นไปตามแผนที่วางไว้ พร้อมกําหนดแผนบริหารจัดการน้ําฤดูฝนปี 2566 ควบคู่การรับมือปรากฏการณ์ เอลนีโญ (El Nino)  ย้ําประชาสัมพันธ์ให้ประชาชนรับมือสถานการณ์น้ํา
วันนี้ (18 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มั่นใจว่ากรมชลประทาน กระทรวงเกษตรและสหกรณ์ ดําเนินการตามแผนจัดสรรน้ําฤดูแล้งปี 2565/66 และการปฏิบัติการดําเนินการในช่วงเวลาที่ผ่านมาเป็นไปตามแผนที่กําหนดไว้ ส่งผลให้ในเขตพื้นที่ชลประทานมีน้ําใช้อย่างเพียงพอและไม่เกิดปัญหาขาดแคลนน้ํา พร้อมทั้ง กําหนดแนวทางรับมือฤดูฝนในปี 2566 เน้นย้ําการปฏิบัติตาม 12 มาตรการอย่างเคร่งครัด ควบคู่ไปกับการรับมือปรากฏการณ์เอลนีโญ (El Nino) ซึ่งเป็นความผันเเปรของสภาพอากาศในมหาสมุทร ตลอดจนเน้นการเก็บกักน้ําให้ได้มากที่สุด ป้องกันปัญหาขาดแคลนน้ําในอนาคต
โฆษกประจําสํานักนายกรัฐมนตรี กล่าวว่า จากการบริหารจัดการน้ําฤดูแล้งในปี 2564/65 (สิ้นสุดลงแล้วเมื่อวันที่ 30 เมษายน 2565) จัดสรรน้ําทั้งประเทศไว้รวมทุกกิจกรรม 22,280 ล้านลูกบาศก์เมตร สํารองน้ําต้นฤดูฝน 15,557 ล้านลูกบาศก์เมตร ด้านการเพาะปลูกฤดูแล้งทั้งประเทศ มีการเพาะปลูกรวมกว่า 8.11 ล้านไร่ โดยกรมชลประทาน สามารถบริหารจัดการน้ําในช่วงฤดูแล้งตามปริมาณน้ําต้นทุนที่มีอยู่ได้อย่างเต็มศักยภาพ ด้วยการจัดสรรน้ําอย่างประณีต ภายใต้มาตรการรับมือฤดูฝนในปี 2565 ทั้ง 13 มาตรการ ทําให้ในเขตพื้นที่มีน้ําใช้เพียงพอ โดยในปัจุบันพบว่า การจัดสรรน้ําเป็นไปตามแผนที่วางไว้ ซึ่งในเขตพื้นที่มีน้ําใช้เพียงพอ และไม่เกิดปัญหาขาดแคลนน้ํา อีกทั้งยังทําให้มีปริมาณน้ําสํารองไว้ใช้ในช่วงต้นฤดูฝนมากกว่าแผนที่วางไว้อีกด้วย
ช่วงฤดูแล้งในปี 2565/66 กรมชลประทาน กระทรวงเกษตรและสหกรณ์ ได้วางแผนจัดสรรน้ําฤดูแล้ง (ตั้งแต่วันที่ 1 พฤศจิกายน 2565 – 30 เมษายน 2566) ไว้ทั้งสิ้น 27,685 ล้านลูกบาศก์เมตร เฉพาะลุ่มน้ําเจ้าพระยาจัดสรรน้ําไว้ประมาณ 9,100 ล้านลูกบาศก์เมตร เพื่อสนับสนุนการใช้น้ํา เพื่ออุปโภคบริโภค รักษาระบบนิเวศ การเกษตร อุตสาหกรรม รวมไปถึงการควบคุมค่าความเค็มและคุณภาพน้ําในแม่น้ําสายหลักต่าง ๆ ภายใต้มาตรการฤดูแล้งปี 2565/66 ของกองอํานวยการน้ําแห่งชาติ (กอนช.) สําหรับด้านการเพาะปลูกพืชฤดูแล้งปี 2565/66 มีการเพาะปลูกรวม 10.38 ล้านไร่ เฉพาะลุ่มน้ําเจ้าพระยารวม 6.35 ล้านไร่ ซึ่งเป็นไปตามแผนการเพาะปลูกที่วางไว้เช่นกัน
โฆษกประจําสํานักนายกรัฐมนตรีกล่าวเพิ่มเติมว่า กรมอุตุนิยมวิทยาคาดการณ์สภาพอากาศในช่วงฤดูฝนปี 2566 พบว่า ในช่วงสัปดาห์ที่ 3 ของเดือนพฤษภาคมนี้ ประเทศไทยจะเข้าสู่ฤดูฝน ซึ่งคาดว่าจะมีปริมาณฝนตกน้อยกว่าค่าปกติประมาณร้อยละ 5 และมีโอกาสสูงที่พายุหมุนเขตร้อนจะเคลื่อนตัวเข้าสู่ประเทศไทยในบริเวณภาคตะวันออกเฉียงเหนือ และภาคเหนือ ในช่วงเดือนสิงหาคมหรือกันยายน 2566 พร้อมเดินหน้าเน้นย้ําโครงการชลประทานทั่วประเทศ ปฏิบัติตาม 12 มาตรการฤดูฝนปี 2566 ของ กอนช. รวมไปถึงเตรียมรับมือกับอุทกภัยที่อาจจะเกิดขึ้น ด้วยการวิเคราะห์พื้นที่เสี่ยงน้ําท่วม ปริมาณน้ําในอ่างเก็บน้ํา น้ําท่า และกําหนดผู้รับผิดชอบพื้นที่เสี่ยงที่ได้รับผลกระทบ ประสานงานกับหน่วยงานที่เกี่ยวข้อง เพื่อร่วมกันติดตามสถานการณ์น้ํา และประชาสัมพันธ์แจ้งเตือนประชาชนให้รับรู้ เพื่อป้องกันผลกระทบที่จะเกิดขึ้น ตลอดจนจัดสรรทรัพยากร เครื่องจักร เครื่องมือ เครื่องสูบน้ํา เครื่องผลักดันน้ํา และอื่น ๆ ที่ประจําอยู่ทั่วประเทศรวม 5,382 หน่วย ให้สามารถเข้าไปช่วยเหลือประชาชนได้ตลอดเวลาอีกด้วย
“นายกรัฐมนตรีให้ความสําคัญต่อการบริหารจัดการน้ําอย่างครอบคลุม ด้วยการบริหารจัดการน้ําอย่างเป็นระบบ และสามารถแก้ปัญหาน้ําท่วม น้ําแล้งได้อย่างมีประสิทธิภาพ เพื่อความปลอดภัย ปกป้องวิถีชีวิต และทรัพย์สิน รวมถึงพัฒนาคุณภาพชีวิตให้กับประชาชน พร้อมสั่งการเน้นย้ําการประชาสัมพันธ์ให้ประชาชนรับทราบถึงสถานการณ์น้ําอย่างทันท่วงที เพื่อป้องกันผลกระทบที่จะเกิดขึ้น และดูแลช่วยเหลือประชาชนอย่างทันท่วงที” นายอนุชาฯ กล่าว